Սթենլի Լեոնարդ Բրյու

Սթենլի Լեոնարդ Բրյու (, ), ամերիկացի տնտեսագետ, վաստակավոր պրոֆեսոր,  «Տնտեսագիտություն» ("Economics") դասագրքի համահեղինակ (Քեմփբել Ռ. Մակկքոնելի և Շոն Մասակի Ֆլինի հետ միասին)։

Կենսագրություն 

1967 թվականին ստացել է բակալավրի կոչում Ավգուստանա համալսարանի Ավգուստանա քոլեջում (Հարավային Դակոտա), իսկ 1971 թվականին Նեբրասկա-Լինքոլնի համալսարանում ստացել է դոկտորական (Ph.D.) աստիճան (լատ.՝ Philosophiæ Doctor): 

Սթենլի Լեոնարդ Բրյուն իր դասախոսական գործունեությունը սկսել է որպես տնտեսագիտության պրոֆեսոր 1971 թվականին Խաղաղօվկիանոսյան լյութերական համալսարանում ()։ 2001-2003 թվականներին եղել է Omicron Delta Epsilon ընկերության Ազգային նախագահն ու հոգաբարձուների խորհրդի նախագահը։

«Տնտեսագիտություն» ("Economics") դասագրքի համահեղինակ լինելուց բացի, եղել է նաև «Տնտեսական տեսարաններ», «Աշխատանքի ժամանակակից տնտեսագիտություն», «Տնտեսագիտության հիմունքներ», «Տնտեսական մտքի էվոլյուցիան» (8-րդ հրատարակություն) և մի շարք այլ դասագրքերի համահեղինակ։

Անձնական կյանք 
Սթենլի Լեոնարդ Բրյուն 1970 թվականին ամուսնացել է Թերիլ Լ. Բուզեկի հետ, ունեն մեկ երեխա՝ Քրեյգ Բրյուն։

Հետաքրքրություններ՝ նավով զբոսանք, ձկնորսություն, դահուկներ, ճամփորդություն։

Մրցանակներ և պարգևներ 

 1991 թվական - Մրցանակ «ակնառու ձեռքբերումների համար» Ավգուստանա քոլեջից (Հարավային Դակոտա)
 Բուրլինգթոնի Հյուսիսային ֆակուլտետի գերազանցության մրցանակ Խաղաղօվկիանոսյան Լյութերական համալսարանից (Pacific Lutheran University)
 Ազգային Լևիի մրցանակ «Տնտեսական կրթության ոլորտում ակնառու նվաճումների համար»

Աշխատություններ
 Brue S. L., MacPhee C. From Marx to Markets: Reform of the University Economics Curriculum in Russia // Journal of Economic Education. Vol. 26, № 2, Spring 1995.

Ծանոթագրություններ 

Ամերիկացի տնտեսագետներ
Ամերիկացի պրոֆեսորներ
Ամերիկացի մանկավարժներ
Ամերիկացի գիտնականներ
20-րդ դարի ամերիկացի տնտեսագետներ